
AVIZ

asupra proiectului de lege privind aprobarea Ordonanţei de urgenţă a Guvernului nr. 57/2010 pentru completarea unor acte normative din domeniul finanţelor publice

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectului de lege privind aprobarea Ordonanţei de urgenţă a Guvernului nr. 57/2010 pentru completarea unor acte normative din domeniul finanţelor publice, trimis cu adresa PL-x. 596 din 9 noiembrie 2010 şi înregistrat cu nr. 958 din 11 noiembrie 2010.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a adoptat, propunerea legislativă în şedinţa din 20 octombrie 2010.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 16 noiembrie 2010.


Proiectul de lege are ca şi obiect de reglementare completarea art. 52 din Legea 500/2002 peivind finanţele publice, cu modificările şi completările ulterioare şi a art. 54 din Legea nr 273/2006 privind finantele publice locale, cu modificările şi completările ulterioare.

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 766 din 17 iunie 2010.

În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, proiectul de lege face parte din categoria legilor ordinare.

